ΤΕΧΝΙΚΕΣ ΠΡΟΔΙΑΓΡΑΦΕΣ ΤΡΟΧΗΛΑΤΟΥ ΧΕΙΡΟΥΡΓΙΚΟΥ ΠΡΟΒΟΛΕΑ LED

1. Ο υπό προμήθεια χειρουργικός προβολέας θα πρέπει να είναι καινούργιος, τελευταίας τεχνολογίας, αμεταχείριστος, αρίστης ποιότητας και κατασκευασμένος σύμφωνα με τα Ευρωπαϊκά πρότυπα ασφαλείας.
2. Η κεφαλή να φέρει μονοχρωματικά, ενός και μόνο τύπου, λευκού χρώματος και τελευταίας γενιάς L.E.D.
3. Να έχει μέγιστη φωτιστική ένταση τουλάχιστον 140.000 lx . Η φωτιστική ισχύς να ρυθμίζεται από 40-100% τουλάχιστον, ρυθμιζόμενη από ψηφιακό ηλεκτρονικό χειριστήριο επί του βραχίονα της κεφαλής.
4. Η θερμοκρασία χρώματος του φωτισμού να είναι σταθερή τουλάχιστον 4.500 Κ, χωρίς την δυνατότητα μεταβολής της, προς αποφυγή τυχαίας αλλαγής του χρωματικού επιπέδου αναφοράς.
5. Ο δείκτης χρωματικής απόδοσης (C.R.I.) Ra να είναι τουλάχιστον 96.
6. Το βάθος φωτιζόμενου πεδίου να είναι τουλάχιστον 97 cm .
7. Να διαθέτει ρυθμιζόμενη διάμετρο φωτεινού πεδίου από τα 14 έως τα 25 cm τουλάχιστον, η οποία να επιτυγχάνεται ηλεκτρονικά από το panel του βραχίονα της κεφαλής αλλά και μέσω της αποστειρώσιμης χειρολαβής.
8. Ο προβολέας να διαθέτει αρκετά LED.
9. Να διαθέτει L.E.D. με διάρκεια ζωής τουλάχιστον 50.000 ωρών.
10. Να αυξάνει την θερμοκρασία στην περιοχή της κεφαλής του χειρουργού κατά 1ο C ή λιγότερο.
11. Να διαθέτει σύστημα χαμηλού περιβάλλοντος φωτισμού κατάλληλο για ενδοσκοπικές επεμβάσεις.
12. Η μετακίνηση του προβολέα να επιτυγχάνεται από κεντρική αποσπώμενη, αποστειρούμενη χειρολαβή αλλά και από περιφερειακές χειρολαβές επί της κεφαλής του προβολέα.
13. Να είναι τροχήλατος, η βάση να φέρει 4 τροχούς. Οι δύο τουλάχιστον από τους τροχούς να έχουν την δυνατότητα πέδησης.
14. Να είναι χαμηλής κατανάλωσης ρεύματος, 60 W ή μικρότερη.
15. Η κεφαλή του προβολέα να είναι απολύτως στεγανή, με βαθμό στεγανότητας τουλάχιστον IP52.
16. Να φέρει στην επιφάνεια εκπομπής προστατευτικό ύαλο ασφαλείας και όχι πλαστικό. Ο ύαλος να είναι αντιχαρακτικός και φώτοανθεκτικός ώστε να μην αλλοιώνεται με την πάροδο του χρόνου για βέλτιστη διαπερατότητα του φωτός.
17. Τόσο η φωτιστική κεφαλή όσο και η τροχήλατη βάση να διαθέτουν ειδική αντιμικροβιακή επίστρωση που να μειώνει το μικροβιακό φορτίο (πχ. Escherichia coli και Staphylococcus aureus.
18. Να χορηγείται εγγύηση τουλάχιστον δύο (2) ετών, αρχόμενη από την τοποθέτηση και έλεγχο καλής λειτουργίας.
19. Η συσκευή να παραδίδεται πλήρης και έτοιμη για χρήση χωρίς καμία προσθήκη ή αλλαγή και είναι σύμφωνος με τους Διεθνείς Κανονισμούς Ασφαλείας και Κατασκευής.  
20. Μετά την εγκατάσταση και παραλαβή του μηχανήματος, θα εκπαιδευτούν ιατροί, προσωπικό του τμήματος και τεχνικοί του Νοσοκομείου, στην χρήση και συντήρηση αντίστοιχα σε προκαθορισμένο χρόνο.
21. Κατά την εκπαίδευση θα παραδοθούν τα πάσης φύσεως εγχειρίδια χρήσης, λειτουργίας και τεχνικής φροντίδας.
22. [bookmark: _Hlk26224389]Η κάλυψη της συσκευής σε εξαρτήματα ανταλλακτικά και αναλώσιμα θα πρέπει να είναι τουλάχιστον οκταετής (8) μετά το πέρας της εγγύησης.
23. Απαραίτητη προϋπόθεση για να αξιολογηθούν οι προσφορές, είναι η ύπαρξη φύλου συμμόρφωσης, στο οποίο θα απαντάται με κάθε λεπτομέρεια (όχι μονολεκτικά) και με την σειρά που αναφέρονται όλα τα αιτήματα των τεχνικών μας προδιαγραφών. Επιπλέον, η αναδρομή σε ξενόγλωσσα φυλλάδια, τεχνικά εγχειρίδια, δηλώσεις του κατασκευαστή οίκου προς απόδειξη ζητούμενων στοιχείων θα γίνεται με σαφή αναφορά στην παράγραφο του εγγράφου όπου εμπεριέχονται τα στοιχεία αυτά.
24. Όλα τα προσφερόμενα θα πρέπει να φέρουν το CE Mark πιστοποιημένο από επίσημο φορέα και να είναι ειδικά για την χρήση τους στην ιατρική. (Πιστοποιημένα medical grade συσκευές).
25. Η προμηθεύτρια εταιρεία θα πρέπει απαραίτητα να διαθέτει πιστοποίηση κατά ISO 9001 και ISO 13485 για εμπορία και τεχνική υποστήριξη. Να είναι επιπλέον πιστοποιημένη κατά ISO 14001. (Να κατατεθούν τα απαραίτητα πιστοποιητικά). 
26. Ο κατασκευαστικός οίκος να είναι πιστοποιημένος με ISO 9001 και ISO 13485. Να είναι επιπλέον πιστοποιημένος κατά ISO 14001 (Να κατατεθούν τα απαραίτητα πιστοποιητικά).
27. Ο προμηθευτής να διαθέτει τεχνικούς κατάλληλα εκπαιδευμένους από τον κατασκευαστικό οίκο. Να κατατεθούν τα σχετικά πιστοποιητικά εκπαίδευσης.
28. Η προμηθεύτρια εταιρεία θα πρέπει να διαθέτει εξουσιοδότηση για την πώληση, την εγκατάσταση και την τεχνική υποστήριξη από τον κατασκευαστή, για τον εν λόγω διαγωνισμό, ώστε να διασφαλίζεται η κάλυψη του είδους. 
29. Αφού ολοκληρωθεί η διαδικασία εγκατάστασης του προϊόντος, θα αποσταλούν οπωσδήποτε με ευθύνη του προμηθευτή στο τμήμα ΒΙΤ (στην ηλεκτρονική διεύθυνση bit-dept@hospital-elena.gr), τα εξής: 
· αντίγραφο δελτίου εργασίας και ηλεκτρικής ασφάλειας
· οδηγίες χρήσης του προϊόντος στην Ελληνική γλώσσα & οδηγίες συντήρησης (στην Αγγλική ή Ελληνική γλώσσα) σε ηλεκτρονική μορφή & και σε έντυπη μορφή στο τμήμα.
· το πλήρες αντίγραφο της αρχικής κατατεθείσας προσφοράς (η οποία περιλαμβάνει: prospectus, φύλλα συμμόρφωσης προδιαγραφών & ειδικών όρων, εγγυήσεις κλπ), σε ηλεκτρονική μορφή, για ένταξη του μηχανήματος στο κτηματολόγιο ΙΕ του Νοσοκομείου. 
